ming030890/wiki-yue-high-quality huggingface dataset:
關聯昌

關聯昌，字俊卿，號庭官（Tin Qua），又寫庭呱，係大清畫師，以畫西洋畫留名。佢係關喬昌林官四弟。兩兄弟原本係英國畫師錢納利助手，後尾爭生意，雙方交惡。
聯昌有名畫「插秧」，美國博物館珍藏。
關聯規則學習

關聯規則學習（粵拼：gwaan1 lyun4 kwai1 zak1 hok6 zaap6；英文：association rule learning，ARL）係一種機械學習做法，能夠攞一拃離散變數做 input，計完數之後畀出一拃 output 反映啲變數嘅唔同結果之間會點樣「共同發生」。

基本定義
睇埋：條件概率同機械學習
關聯規則可以理解為一啲「如果... 就...」法則，描繪數據當中啲變數之間有乜關係。例如想像而家一間超市做好晒紀錄，記低晒每位客人買咗咩（數據），佢哋可以叫電腦搵出呢啲數據入便有嘅關聯規則，得知：
「如果一個客人買咗麵包，佢九成會買埋牛油。」
「如果一個客人買咗泡菜，佢七成會買埋白米。」
「如果一個客人買咗牙刷，佢八成會買埋牙膏。」
用數學符號表達：（關聯規則分析出嘅嘢），當中 X Y Z 當中每一個都係「有冇買呢件呢件產品」。

應用例子
喺廿一世紀初嘅香港影到嘅一籃生果；事實表明，啲人買咗一種生果，好多時都會買埋其他幾種生果嚟送禮。
睇埋：替代品、互補品同市場研究
關聯規則喺營銷上可以好使好用。
依家想像有班做營銷工作嘅分析師，想探知消費者買嘢嗰陣嘅習慣係點，佢哋由一間超市嗰度攞咗數據，得知某年某月某日，到訪嗰間超市嘅客每個人買咗啲乜，即係話手上嘅數據望落係好似噉嘅：
顧客 A：荔枝、啤酒、白米、雞肉 | 顧客 B：荔枝、啤酒、白米 | 顧客 C：芝士、啤酒、白米、雞肉 | ...
等等。喺最基本上，班分析師可以計吓每種貨品有人買嘅機率係幾多，例如設  做一個客「買荔枝嘅機會率」， 可以好簡單噉計到出嚟：
班分析師可以做更進階嘅分析。除咗計一件貨品有幾高支持度之外，佢哋仲可以：
決定攞走所有支持度（例如）低過 10% 嘅貨品，唔再對佢哋進行分析；
計信心度：設 C 同 D 做間超市嘅其中兩件貨品，關聯規則分析上講嘅信心度所指嘅，就係「如果某個客買咗 C，佢會買 D 嘅機會率」，設 （取自粵語十扑）做支持度，即係

計提升度：淨係得信心度係唔夠嘅，因為信心度冇考慮到貨品 D 幾多人買（）。提升度可以詮釋做「設商品 D 嘅支持度做恆常，C 至 D 嘅信心度」，即係話
如果提升度數值係 1，表示買唔買 C 同買唔買 D 之間根本冇啦掕。如果提升度數值大過 1，就表示買 C 會提升買 D 嘅機率。如果提升度數值細過 1，就表示買 C 會降低買 D 嘅機率。
有咗呢啲資訊，做市場研究嘅人就可以預測客人嘅行為，再用各種手法圖利。例如而家知道咗客人成日會同時買 X 同 Y 呢兩種貨品，賣方可以特登將 X 同 Y 擺喺同一貨架上便（方便客人一嘢攞晒兩樣貨），又可以做減價嗰陣淨係同 X 或者 Y 其中一樣做減價，又或者暗中將啲賣 X 嘅廣告 show 畀買咗 Y 嘅客睇... 等等。

R 做法
喺 2020 年代初，R 程式語言有函式庫支援人做關聯規則分析。
關索

關索（索讀朔，粵拼：gwaan1 sok3）係小說《三國演義》入便嘅虛構人物，關羽第三個囝。

人物來歷
史書入便並冇關於關索嘅記載，《三國志·蜀書·關羽傳》記載關羽得兩個囝：大囝關平、細囝關興。
《三國演義》嘅其中一個版本《全像通俗三國志傳》入便對關索嘅出身做咗詳細嘅描述，入便提過關索係關羽因為殺人而喺出便避難嗰陣時出世，後嚟走去荊州認返阿爸。
而喺而家通行嘅毛本《三國演義》入便對關索嘅描述就少啲，其中提到關索跟住關羽守荊州，荊州失陷之後，關索喺鮑家莊養病。諸葛亮喺打孟獲嗰陣用過佢做先鋒。
明朝成化年間（1465年－1487年）有說唱詞話《花關索傳》，記述關索同老婆鮑三娘守葭萌關嘅故事。而家四川廣元市昭化古城北便有鮑三娘墓。《花關索傳》入便重提到關索喺認阿爸途中同盧塘寨王令公嘅囡王悅、王桃比武重贏咗，所以娶咗呢兩個女人；喺南征孟獲嗰陣時同孟獲個囡花鬘相愛，重喺打完仗之後結為夫婦。而家中國雲南一帶重流傳住唔少關於關索嘅傳說。

影響
《水滸傳》入便嘅楊雄嘅綽號叫做「病關索」。
關羽

關羽（粵拼：gwaan1 jyu5；—220年），字雲長（長讀場），大概喺東漢桓帝年間出世，河東解縣（今山西運城市）人，係東漢末年劉備勢力嘅重要武將，封號漢壽亭侯。
佢喺麥城俾孫權手下活捉，被處死，謚號叫壯繆侯。

習俗
關羽死咗之後受民間推崇，又俾歷代褒封，直至「武帝」，有人會叫佢做「關聖帝君」，簡稱關帝君、關帝。
有道教信仰認為關帝係武財神，佢嘅神像關刀向上同向下都有唔同意思。
《三國演義》話關羽同劉備、張飛係異姓兄弟，關羽排第二，俗稱佢做關公、關老爺、關二爺、關二哥等等。
喺香港，1931年開始有差人拜關二哥，祈求庇佑、破案，電影入面經常有呢條橋。
關空快速·紀州路快速

關空快速·紀州路快速（関空快速・紀州路快速）係JR西日本嘅一個列車種別，負責營運來往大阪、關西機場同埋和歌山嘅列車。每15分鐘一班，第1-4卡車去關西機場站，第5-8卡車去和歌山站方向，喺日根野站合併同分離。

簡介
呢架車連接阪和線（一部分紀勢本線）、關西機場線同大阪環狀線，係一種快速列車，好似關空快速、紀州路快速、大和路快速、都路快速、丹波路快速咁。

關空快速
1994年6月15日，關西機場線暫定開業，由天王寺站去關西機場站嘅快速列車開始營運。而關空快速係經過延長一架喺日根野站折返嘅列車去到關西機場站而成嘅產物。9月4日關西國際機場正式開幕，關空快速開始營運由關西機場站至JR難波站同大阪環狀線嘅路段。日間列車會喺天王寺站，將往返京橋站的6輛編成列車同往返JR難波嘅2輛編成列車，進行合併同分離。然而，喺1996年3月23日 至 1998年3月31日，由JR難波站出發嘅列車淨係得指定席，後述嘅關空特快「Wing」同樣被人廢止。往返JR難波站嘅列車喺2008年3月15日時刻表修訂嘅時候被人廢止。

停車站
天王寺站 …＜當中經由鶴橋站・京橋站各站停車＞… 大阪站 - 福島站 - 西九条站 - 弁天町站 - 大正站 - 新今宮站 - 天王寺站 - 堺市站 - 三國丘站 - 鳳站 - 和泉府中站 - 東岸和田站 - 熊取站 - 日根野站 -
關空快速：臨空城站 - 關西機場站
紀州路快速：長瀧站 - 新家站 - 和泉砂川站 - 和泉鳥取站 - 山中溪站 - 紀伊站 - 六十谷站 - 紀伊中之島站 - 和歌山站 …＜各站停車＞… 紀伊田邊站
乘客資訊顯示板會喺大阪站，喺「快速列車」或「各駅停車」之間切換。
往返和歌山站嘅紀州路快速紀國線快速列車停車站：
紀伊田邊站 …＜各站停車＞… 御坊站 - 紀伊由良站 - 湯淺站 - 藤並站 - 箕島站 - 加茂鄉站 - 海南站 - 黑江站 - 紀三井寺站 - 和歌山站。

運行初期嘅時候係用1 - 2號車卡往返JR難波站，3 - 8號車卡往返京橋站。





因應時段編組會有唔同。
亦都有出現過3／5／6／8輛編成嘅關空快速。





亦都有出現過4／8輛編成的關空快速、紀州路快速。





下段淨係得上行列車。
亦都有出現過4／8輛編成的關空快速、紀州路快速。
全部列車都係用吹田總合車輛所日根野支所嘅223系0・2500番台、225系5000・5100番台營運。
關空快速一開始係用6輛編成或者 6+2=8 輛編成嘅列車嚟營運，日間部分列車會喺天王寺站，將往返京橋站嘅6輛編成同往返JR難波嘅2輛編成，進行合併同分離（1996年3月16日改咗喺大阪進行）。但係喺晚間會喺日根野站進行。
1999年5月10日時刻表修訂，關空特急「Wing」廢止，編組改咗做 5+3 ，直通大阪環狀線嘅列車大半會喺日根野站同紀州路快速合併同分離。統一做4輛編成之前，日間會用1 - 5號車做關空快速、6 - 8號車做紀州路快速，繁忙時間就用1 - 5號車做紀州路快速，6 - 8號車做關空快速。喺傍晚或者星期六日夜間，關空快速・紀州路快速亦都會出現3輛編成的列車。關空快速亦都會有以3、5、6 (3+3) 或者8輛 (5+3)嘅單獨列車營運。
2008年3月14日，關空快速・紀州路快速嘅用車，全部換咗做4輛編成，關西機場/和歌山方向同關空快速、大阪方向嘅紀州路快速都統一咗做4輛，解決咗發車時序引申出嚟關於下行連結順序嘅問題。

旅客資訊
關空快速嘅車種顯示（引入咗車站編號之後）
關空快速嘅車種顯示（用緊全彩LED）
為對應關西國際機場嘅服務，呢各種別嘅用車係223系・225系，有對應英文嘅自動廣播裝置，關空快速喺大阪站 - 關西機場站（紀州路快速：日根野站以北）嘅路段會用自動廣播。
由於去日本旅行嘅人越嚟越多，而且合併嘅紀州路快速誤搭事件甚多。2015年11月嘅下旬，自動廣播加入中文同韓語、車長喺紀州路快速嘅車入面發現有外國人就會派一張寫住中英韓日4國語言嘅「本次列車並不前往關西機場」卡片。因為想更加有效咁防止誤搭嘅情況，JR喺關空快速嘅停車站入面貼咗啲海報，大站嘅月台亦都會播4國語言嘅廣播。其中，一個來自泉南市嘅男性，當佢喺紀州路快速嘅車廂入面見到有啲唔識轉關空快速嘅外國人，就會主動提示同埋帶領佢哋。之後，JR西日本喺日根野站月台引入咗義工幫手處理呢啲情況，同埋回應投訴。
2014年，JR西日本引入路線車站編號系統。去關西機場嘅列車，會顯示飛機圖案同關西機場線嘅記號 S。去和歌山嘅列車，會顯示阪和線嘅記號 R。直通大阪環狀線嘅列車，就會顯示大阪環狀線嘅記號 O 。另外，亦都有時會見到有 A 。
關繼威

關繼威（英文：Jonathan Ke Quan；越南文：Quan Kế Huy；1971年8月20號—）係越南出世嘅美國華裔電影演員。佢喺南越西貢出世，西貢淪陷後曾去到阿媽嘅家鄉香港入住難民營，之後成家移居美國，佢1980年代以童星身份參演，後尾退居幕後，主要做武術指導，2010年代尾復出，出名作品有2022年電影《奇異女俠玩救宇宙》做主角楊紫瓊嘅老公，亦因為呢個角色贏得第95屆奧斯卡最佳男配角獎。
關繼祖

關繼祖係香港親中派政治人物兼工程界人士。

選舉經歷
喺2021年9月，佢成為香港特别行政區選舉委員會工程界當然委員。
關節炎

關節炎係指關節嘅軟骨或者結締組織嘅發炎，會令到關節痛，唔可以靈活郁，嚴重會搞到關節變形。
關興

關興（興讀卿，粵拼：gwaan1 hing1），字安國，係三國時期蜀漢嘅官，亦係關羽第二個仔，佢阿哥關平同關羽喺東吳處死之後接佢老竇「漢壽亭侯」嘅名。
佢後生嗰陣出名，被諸葛亮睇重，二十歲嗰陣做侍中、中監軍，幾年後過身，佢嫡仔關統做咗自己嘅位，仲有一個仔關彝。
喺小說《三國演義》度好多故仔，同張飛嗰仔張苞結為兄弟，之後同諸葛亮去攻曹魏，表現出色，諸葛亮第六次北伐嗰陣過身。
釋智慧

釋智慧（1933年—2019年7月13日），俗名潘智遠，係香港親中派佛教人物。曾任香港佛教聯合會第61至63屆會長（第64屆起擔任榮譽會長）、寶蓮禪寺董事會主席、世界佛教僧伽會副會長、新界鄉議局執行委員、大澳鄉事委員會副主席等職務。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
釋淨空

釋淨空，AM（1927年3月13號—2022年7月26號），係一個中華民國佛教講經法師，佢喺安徽廬江出世；1959年響臺北臨濟寺出家，法名覺淨，字淨空，俗名徐業鴻。
2022年7月26號凌晨2點，淨空法師圓寂於臺灣台南極樂寺，世壽96歲，僧臘63載，戒臘60載。
釋廣德

釋廣德法師（越南文：Thích Quảng Đức，1897年—1963年6月11號）係一名越南大乘佛教僧人。1963年6月11號，佢響西貢嘅十字路口用汽油引火自焚。佢嘅自焚場面被一名《紐約時報》記者影低曬。
釋廣德自焚係為咗抗議南越政府領袖吳廷琰嘅迫害佛教徒政策。佢自焚嘅相廣泛流傳，呢個《紐約時報》記者就呢張特別嘅相贏咗普立茲獎。釋廣德法師死咗之後，屍體進行咗兩度火化。
釋悟藏

釋悟藏，香港親中派政治人物兼佛教界人士。

選舉經歷
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
釋果德

釋果德，香港親中派政治人物兼佛教界人士。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會宗教界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會宗教界委員。之後佢喺李家超無提政綱嘅情況下，有份提名李家超參與2022年香港行政長官選舉。
颱風雷伊

颱風雷伊係太平洋颱風季嘅熱帶氣旋名。「雷伊」呢個名由密克羅尼西亞聯邦提供，指雅浦島石幣。
颱風雷伊可以係：
熱帶風暴雷伊 (2016年)
超強颱風雷伊 (2021年)
颱風韋森特

颱風韋森特係太平洋颱風季嘅熱帶氣旋名。「韋森特」呢個名由美國提供，指查莫洛人嘅男人名。
颱風韋森特可以係：
熱帶風暴韋森特 (2005年)
颱風韋森特 (2012年)
颱風風神

颱風風神係太平洋颱風季嘅熱帶氣旋名。「風神」呢個名由中華人民共和國提供，指風嘅神。
颱風風神可以係：
颱風風神 (2002年)
颱風風神 (2008年)
強烈熱帶風暴風神 (2014年)
颱風風神 (2019年)
颱風飛燕

颱風飛燕係太平洋颱風季嘅熱帶氣旋名。「飛燕」呢個名由韓國提供，指動物燕。
颱風飛燕可以係：
颱風飛燕 (2001年)
颱風飛燕 (2006年)
強烈熱帶風暴飛燕 (2013年)
颱風飛燕 (2018年)
颱風電母

颱風電母係太平洋颱風季嘅熱帶氣旋名。「電母」呢個名由中華人民共和國提供，指中國神話入面嘅女神電母。
颱風電母可以係：
颱風電母 (2004年)
強烈熱帶風暴電母 (2010年)
熱帶風暴電母 (2016年)
熱帶風暴電母 (2021年)
颱風馬力斯

颱風馬力斯係太平洋颱風季嘅熱帶氣旋名。「馬力斯」呢個名由菲律賓提供，解「快速」。
颱風馬力斯可以係：
強烈熱帶風暴馬力斯 (2012年)
強烈熱帶風暴馬力斯 (2018年)
熱帶風暴馬力斯 (2024年)
颱風韋帕

颱風韋帕係太平洋颱風季嘅熱帶氣旋名。「韋帕」呢個名由泰國提供，係女人名。
颱風韋帕可以係：
颱風韋帕 (2001年)
颱風韋帕 (2007年)
颱風韋帕 (2013年)
熱帶風暴韋帕 (2019年)
颱風馬勒卡

颱風馬勒卡係太平洋颱風季嘅熱帶氣旋名。「馬勒卡」呢個名由菲律賓提供，指「勁揪」。
颱風馬勒卡可以係：
熱帶風暴馬勒卡 (2004年)
颱風馬勒卡 (2010年)
颱風馬勒卡 (2016年)
超強颱風馬勒卡 (2022年)
颱風馬鞍

颱風馬鞍係太平洋颱風季嘅熱帶氣旋名。「馬鞍」呢個名由香港提供，指香港嘅山馬鞍山。
颱風馬鞍可以係：
颱風馬鞍 (2004年)
颱風馬鞍 (2011年)
熱帶風暴馬鞍 (2016年)
強烈熱帶風暴馬鞍 (2022年)
鄭港涌

鄭港涌，JP（英文：Francis Cheng Kong-chung，1971年6月6號—），香港政府首長級公務員，職級係首長級丙級政務官，現任南區民政事務專員。鄭港涌喺1994年加入香港政府做政務主任，喺2008年出任運輸及房屋局首席助理秘書長，任內同日本國土交通省航空局簽訂港日航空協定，取消港日之間除東京外嘅運力限制。佢喺2012年做時任勞工及福利局局長張建宗嘅政務助理，曾經喺深圳嘅渡假村同店主口角繼而發生肢體衝突，並且受到玻璃樽襲擊而縫咗300幾針。鄭港涌喺2019年12月31號出任南區民政事務專員，首次出席南區區議會會議嗰時同全體區議員為反逃犯條例修訂運動嘅犧牲者一同站立默哀。
鄭潔

鄭潔（1983年7月5號—）係中國女子職業網球手，喺四川成都出世，身高163厘米。
現時獎金統計：2,206,673 美金（按中國規定[未記出處或冇根據]，獎金8成要上報集體。鄭潔打算將佢個人所得，捐一部份畀汶川地震救災[未記出處或冇根據]）。
2000年，佢首次得到WTA女子單打嘅世界排名。2003年，世界排名入咗前100。
2006年，鄭潔同晏紫合作贏咗澳洲網球公開賽女雙冠軍同埋溫布頓網球公開賽女雙冠軍。
2008年溫布頓網球公開賽女單賽事打敗一號種籽兼世界排名第1嘅伊雲奴域絲。7月3號，打入咗準決賽，係第一個打入網球大滿貫賽事單打準決賽嘅中國籍球員；輸畀沙蓮娜威廉絲。
2009年，鄭潔喺澳洲網球公開賽女單打入16強，係佢職業最好成績，但係最後輸緊1-4嗰時跌親，左手手腕跌傷，最後退出。

屋企
佢老公張宇係上海人，做網球手、教練。
鄭海泉

鄭海泉，GBS，OBE，JP（英文：Vincent Cheng Hoi-Chuen，1948年7月16號—2022年8月28號）係香港銀行家，擔任過香港上海滙豐銀行亞太區主席。佢係滙豐控股有限公司首位華人執行董事。大學時係中大學生會第二屆內閣副會長，參與政治活動，被港英政府政治部稱為「極端激進分子」（extremely radical）。

生平
鄭海泉1948年生於一個6口之家，係屋企嘅大仔，父母都係賣生果。鄭海泉出咗世後無幾耐患上小兒麻痹症，大個咗之後要用拐杖行路。佢喺1960年畢業於深水埗大南街南英中學（小學部，同屆同學重有已故體育評述員雷禮義）。鄭海泉曾經先後入讀福華街實用中學（1960年至1963年，中一至中三，藍鴻震係佢老師）同九龍工業學校（1963年入讀，1965年中五，同前差餉物業估價署署長老興忠同埋新加坡國立大學教授倪亦靖係同班同學），中五畢業後因原校冇開設預科而投身社會，一邊喺律師樓任職文員，一邊獲香樹輝提議到夜校（九龍總商會英文中學）完成中七預科課程。當時鄭海泉轉到中華電力公司任職初級文員，後嚟於1969年考入香港中文大學新亞書院經濟學系（二級榮譽甲等，1973年畢業，新亞書院），繼而前往紐西蘭奧克蘭大學修讀經濟學系哲學碩士學位。
佢本嚟於大學畢業後喺香港心光盲人院暨學校工作咗兩年，期間認識咗一位紐西蘭嘅盲人，獲對方建議到學費較便宜嘅紐西蘭升學，一圓出國深造嘅想法。喺紐西蘭就學時，鄭海泉曾經因生活拮据而任職洗碗工，其後佢搵到一份人工較高嘅兼職簿記工作，脫離「洗大餅」生活。
1978年，鄭海泉加入香港上海滙豐銀行集團財務部，後嚟其主管現居美國嘅胡先生透露一件鮮為人知嘅事，鄭海泉面試職位時，本遜於另一位港大求職者，但鄭海泉幸得一位曾經喺學生會共事嘅中大同學認為鄭海泉該有社會良心，故暗中極力推薦，鄭海泉才得以從此平步青雲；曾經出任首席經濟研究員、經濟及業務策略研究部高級經理、財務主管及總經理等職位。直至1991年10月9號，鄭海泉獲委任為立法局委任議員。1995年，獲委任為滙控集團總經理同香港上海滙豐銀行執行董事，係首位出任該職位嘅華人。港督彭定康亦委任佢為行政局議員。
及後於1998年，鄭海泉調任恒生銀行副董事長兼行政總裁。2005年5月接替退休嘅艾爾敦，出任香港上海滙豐銀行有限公司主席，成為滙控集團創立139年來，首位擔任此職務嘅華人，亦係喺滙控集團內職位最高嘅華人。同時，佢亦出任滙控集團常務總監，以及太古公司董事。2007年，滙豐銀行（中國）有限公司成立，鄭海泉出任該行嘅董事長。2008年2月獲委任為滙豐控股有限公司執行董事。2009年7月則獲委任為香港鐵路有限公司獨立非執行董事。至2009年9月，香港中文大學委任鄭海泉為校董會主席，同年10月24號就任。
2009年9月25號，滙豐銀行宣佈鄭海泉將卸任香港上海滙豐銀行亞太區主席，但仍然擔任執行董事、滙豐中國董事長兼滙豐台灣區主席。兩年後，即2011年2月25號，滙豐銀行宣佈鄭海泉於同年五月退休。2011年5月28號，鄭海泉正式退任執行董事職務。

逝世
2022年8月28號，鄭海泉喺跑馬地養和醫院逝世，終年74歲，傳媒報道指佢離世之前患有鼻咽癌。

管理哲學
鄭海泉喺恒生工作嘅6年半時間裏面，恒生嘅業務穩步發展，股價由1998年嘅30幾蚊猛升至目前嘅100幾蚊港元。鄭海泉嘅管理哲學是視僱員為老闆，提倡下屬評價老闆嘅工作。最令佢自豪嘅係，即使經歷咗香港嘅經濟低谷，恒生喺佢嘅領導下，並冇裁過一個僱員。佢不斷為僱員提供內部培訓，以便佢哋能適應新嘅工作。"Don't live in the past"（「唔好活在過去」）係鄭海泉嘅格言。佢認為即使身為CEO，亦會作出過錯誤決定，最緊要千祈唔好讓呢啲過錯變成絆腳石。

教席
佢亦曾經於2000年及2001年獲浙江大學同深圳大學委任為客座教授，2000年獲委為西南財經大學榮譽教授。
鄭漢溶

鄭漢溶，係大韓民國嘅一個男藝人同埋演員。
鄭浩南

鄭浩南（英文：Mark Cheng，1964年10月6號—）係香港男演員，拍過好多電影，亦拍過一啲電視劇。

演出
呢個表唔完整，歡迎加料。
鄭滿植

鄭滿植，係大韓民國嘅一個男藝人同埋演員。
阿古斯塔韋斯特蘭AW609傾轉旋翼機

阿古斯塔韋斯特蘭AW609傾轉旋翼機（意大利文/英文：AgustaWestland AW609；以前叫做貝爾/阿古斯塔BA609）係一款由美國貝爾直升機公司同意大利阿古斯塔直升機公司（宜家叫做歐洲阿古斯塔韋斯特蘭飛機公司）聯手開發嘅輕型雙發傾轉旋翼機。同另一種重型傾轉旋翼機V-22傾轉旋翼機唔同嘅係，AW609傾轉旋翼機主攻嘅係民航及私人/公務飛機市場。
2015年3月2號，阿古斯塔韋斯特蘭公司喺奧蘭多嘅國際直升機協會航展（HAI Heli-Expo）道宣布：AW609傾轉旋翼機正式喺費城嘅工廠投入量產。
阿古斯塔韋斯特蘭「零號計劃」傾轉旋翼機

阿古斯塔韋斯特蘭「零號計劃」傾轉旋翼機（英文：AgustaWestland Project Zero）係歐洲阿古斯塔韋斯特蘭飛機公司開發嘅一款全電動傾轉旋翼實驗機。
阿古路

阿古路（Sergio Leonel "Kun" Agüero del Castillo，1988年6月2號—）係前阿根廷足球員，踢前鋒。佢前任外父係阿根廷足球員馬勒當拿。
佢2003年喺阿根廷嘅獨立隊出道，2006年轉投西班牙馬德里體育會，2011年轉投英倫曼城，喺曼城十年期間，曾經贏得多項球會錦標。
2021年阿古路免費轉投西班牙巴塞隆拿，但佢踢咗五場之後，就因為心律不正而缺陣。12月15號宣佈掛靴。
喺2008年夏季奧林匹克運動會嘅男子足球比賽當中，佢同美斯、迪馬利亞、列基美、馬斯查蘭奴做咗阿根廷成功衛冕奧運男子足球金牌嘅功臣。2021年美洲國家盃係佢贏到嘅唯一一個國際賽錦標。
阿合奇

阿合奇係中國新疆克孜勒蘇一個縣，人口3萬。
長洲渡輪碼頭

長洲渡輪碼頭係香港長洲嘅渡輪碼頭，喺長洲西岸中間，南面係長洲公眾碼頭。
長洲華威酒店

華威酒店（Warwick Hotel），或者叫做長洲華威酒店（Warwick Hotel Cheung Chau），係香港離島一間三星級酒店，嚮長洲嘅東灣，嚮1980年開幕，係長洲唯一嘅酒店。附近有東灣海灘、長洲醫院、直昇機場、長洲運動場。

酒店設施
華威酒店設有餐廳、游水池、非吸煙樓層、咖啡廳、酒吧、划船設備、緩跑徑、燒烤園呢啲設施，間房內有提供電熱水壺、牙刷、牙膏同埋毛巾。

餐廳
華威酒店嘅餐廳有中餐，住客有餐廳嘅早餐券送。

游水池
華威酒店游水池深1米。

房間
華威酒店有70個酒店房，大部份可以睇到日出。
長洲砲臺

長洲砲臺（粵拼：coeng4 zau1 paau3 toi4）係中國廣東廣州嘅一個遺址，喺黃埔區長洲下莊村金洲北路70號（長洲路同金洲北路嘅交界）。而家屬廣州市嘅文物。

史
砲臺喺大清光緒十年（1884年）由兩廣總督張之洞提出話搞。清末民初，長洲要塞司令部成立咗之後睇實咗各個炮臺。黃埔軍校喺1924年6月16號開辦之後，砲臺發射過禮砲嚟歡迎孫文到訪。之後，白鶴崗砲臺同大坡地炮臺畀咗軍校用。日軍喺1938年秋霸咗廣州之後，火砲被拆除兼運走，甚至有砲管有得佢漚爛。直到1990年代初先至開始修復，1995年11月1號俾廣州市文化局列佢入內部控制文物。1999年7月27號，廣州市人民政府宣佈砲臺為第五批文物。

結構
之前遺址分別由白兔崗、白鶴崗、蝴蝶崗、大坡地、新西崗、舊西崗同四縫等7座砲臺，夾埋15座砲位及15尊洋炮组成。最大嗰座係新西崗炮臺，有24cm口徑咁大，但主砲臺當中，白鶴崗砲臺嘅規模最大。而四縫、舊西崗及新西崗呢3座砲臺後嚟冇咗。
長洲火葬場

長洲火葬場（英文：Cheung Chau Crematorium）係香港一個由食物環境衛生署管理嘅火葬場，位於長洲西灣長洲山頂道西。
長洲石刻

長洲石刻（英文：Rock Carvings on Cheung Chau）係香港一處青銅時代嘅石刻遺跡，喺長洲，1982年做咗香港法定古蹟。
長洲碼頭

長洲碼頭 (廣州)：喺中國廣東廣州黃埔區，三合一用途碼頭。
長洲渡輪碼頭：喺香港長洲，凈畀客運過海。
長洲公眾碼頭：喺香港長洲，專畀客運同扯貨用途。
長洲街道

長洲街道係中國廣東省廣州市黃埔區轄下嘅一個街道，喺黃埔區西南部嘅長洲島上，2002年8月成立。轄區總面積11.5平方公里，下轄4個社區，戶籍人口2萬人，外來人口0.8萬人。轄區入邊有黃埔軍校舊址、東征陣亡烈士紀念坊、孫總理紀念碑、長洲炮臺、白兔崗炮臺、白鶴崗炮臺、巴斯教徒墓地、竹崗外國人公墓遺址、柯拜船塢遺址、凌氏祠堂、曾氏祠堂等名勝古蹟。

參考資料
〈長洲街概況〉。長洲街道辦事處網站。喺2008年7月5號搵到。
長洲母嬰健康院

長洲母嬰健康院，香港母嬰健康院之一，為母嬰同婦女而設，有健康檢查，有家庭計劃等，址喺長洲，長洲醫院路，長洲醫院門診大樓入便，英文叫Cheung Chau Maternal and Child Health Centre。行政上歸離島區。開禮拜二，公眾假期唔開。歸衞生署管。
阿飛正傳

阿飛正傳（英文：Days of Being Wild），係一套喺1990年出嘅香港電影，由張國榮、劉德華、張曼玉、劉嘉玲、張學友、潘迪華、梁朝偉主演，王家衛導演。故仔講緊主角旭仔響尋母嘅過程，同埋佢響沿途之中遇過嘅一切。
阿馬西亞

阿馬西亞（Amasya）係土耳其阿馬西亞省首府，人口約莫11萬。
阿馬西亞省

阿馬西亞省（土耳其文：Amasya ili）係土耳其嘅其中一個省，首府阿馬西亞。
阿頭

阿頭（粵拼：aa3 tau4*2）係一班人或組織嘅帶頭人、負責人，通常有最後決定權、最有影響力；一般嚟講有權威、地位最高。
阿頭通常係一個人。若果有兩個或以上，叫做雙頭馬車，三個人就叫三駕馬車。

叫法
又叫領袖、首領、領導，有時叫頭頭、頭目、boss、波士、領導人、主事人、話事嗰個、首長、揸fit人、揸弗人、老頂、頂爺、大佬、老大、阿大、阿head。

文化
内文：領導才能
睇埋：決策
唔同文化對阿頭有唔同嘅睇法，唔同社會對領袖亦有唔同嘅要求。
阿馬多拉

阿馬多拉（Amadora）係葡萄牙第四大城，人口18萬。
阿馬迪奧一世

阿馬迪奧一世（西班牙文：Amadeo I，1845年5月30號—1890年1月18號），全名阿瑂迪奧·費迪南·馬里亞（意大利文：Amedeo Ferdinando Maria），係西班牙薩伏依王朝國王，1870年至1873年在位。佢亦係意大利王子，前意大利國王維多里奧·伊曼紐二世二仔，第一代柯斯特公爵。
阿頓

阿頓（粵拼：aa3 deon6，Aten）喺埃及神話入面，係太陽神嘅一種，係宇宙嘅創造者。同第啲埃及神神唔同，阿頓冇人形，畀人認為係太陽，喺古石刻度阿頓係一個波形連帶住很多隻手臂。
野比大助

野比大助係《多啦A夢》主角野比大雄阿爸，係一位打工仔，畫得一手好畫，鍾意食煙，次次話戒煙都戒唔甩。閒時鍾意釣魚、打高爾夫球同埋打麻雀，但係通通都唔叻。
呢篇野比大助係關於多啦A夢嘅楔位文章，重未寫完嘅。麻煩你幫手充實佢。
野氂牛

野氂牛（學名：Bos mutus），又寫做野犛牛、野牦牛，係牛科牛屬其中一個品種，原產喜馬拉雅山一帶，係氂牛嘅先祖。
維基同享有多媒體嘅嘢：Bos mutus
維基物種有資料講：野氂牛
野水鴨

野水鴨（Anas platyrhynchos）係鴨屬下面其中一種鴨，公嘅頭頂係青色。佢亦係廣東人嘅一種野味，會用嚟燉湯。
野村道子

野村道子 ，係日本嘅一個女藝人同埋配音員。
野比玉子

呢篇野比玉子係關於多啦A夢嘅楔位文章，重未寫完嘅。麻煩你幫手充實佢。
高201公分
野水伊織

野水伊織（1985年10月18號—），係日本嘅一個女歌手、演員同埋配音員。
野津田岳人

野津田岳人（1994年6月6號—）係日本足球員，司職中場，效力清水心跳。
野村貢

野村貢（1956年11月21號—）係日本足球員，司職後衞，曾經喺1981～1982年間爲日本足球代表隊出場12次。
野村香菜子

野村香菜子 ，係日本嘅一個女藝人同埋配音員。
野比大雄

野比大雄（粵拼：je5 bei2 daai6 hung4，日文：野比 のび太，8月7號—，舊譯葉大雄、野比太、大寶等等）係日本漫畫多啦A夢嘅虛構角色，野比大助同野比玉子個獨生仔。唔鍾意返學，體育更加係極之水皮。不過，佢有愛心、重感情、有義氣、槍法勁、至叻玩花繩。成日俾胖虎蝦。大個同源靜香結婚。

介紹
住喺日本東京都練馬區嘅月見台鈴木原道，雖然時代改變緊，但係佢一直以東京小學生嘅身份出現，永遠都係十歲。

缺點
頭腦唔好，考試攞零分多過食飯，得兩次喺算術測驗攞到100分，佢覺得只要攞到十分就好滿足，攞30分，佢阿媽就好開心，但係，喺佢媽媽差嗰陣，考50分媽媽反而覺得好平常。同得85分就畀佢媽鬧嘅靜香形成鮮明對比，平均每五次考試就有一次係零分（有啲版本係每十次考試三次零分），到咗後期有好轉，每十次考試一次零分，都算有啲進步，連自己嘅名都會寫錯，成日將野比のび太（「太」字喺日本係三年級漢字）寫成野比のび犬（「犬」字喺日本係一年級漢字）。
運動又渣又水皮。成日因為接唔實棒球俾胖虎鬧，因為噉胖虎就安排大雄喺棒球比賽入邊做執波嘅角色。其他運動都好差，例如跳箱成日跳唔過，跑步慢摩摩。
懶，因而成日俾父母老師鬧
依賴多啦A夢，每次有乜委屈或畀人蝦就即刻返屋企對住多啦A夢扭計，仲成日用多啦A夢嘅法寶整蠱人，玩到忘嗮形，成日搞到一鑊泡。
唔識反省。每次用多啦A夢借畀佢嘅法寶，都鑊鑊新鮮鑊鑊金，但係仍然唔肯改。
成日欠交功課，因此經常被老師要求去走廊罰企。欠交功課嘅原因係唔記得或唔想做功課。佢做功課好難持之以恆，最長時間為48分23秒，最短時間為3分30秒。
成日遲起身，搞到返學遲到。
睇到唔係漫畫嘅書就會腦筋混亂、頭昏眼花。
偷睇靜香沖涼。
鍾意嫉妒人哋，特別係小夫，成日因為睇唔慣小夫嘅曬命而要多啦A夢攞道具出嚟幫佢。
成日不問自取，特別係未來百貨公司送錯畀多啦A夢，放喺房等候退回嘅道具。

優點
心地本為善良，並樂於助人，對動植物同玩具都好有同情心（有例外），曾願意放棄自己嘅禮物，換取人哋嘅快樂，有時會用多啦A夢嘅法寶行俠仗義。
好叻玩花繩同射擊（射擊命中率接近100%，係個好有天賦嘅神射手；識好多花繩招式，仲識得自創花臣）。
愛錫大自然、小動物同植物。因此就算佢阿媽唔畀佢養寵物，佢有時都會靜雞雞將啲整親嘅小動物帶返屋企照顧。
對漫畫好有眼光，只要係畀佢讚過得意嘅作品，第時都會出名。
喺多啦A夢大長篇嘅緊要關頭，通常表現得勇敢、突出。
有時都會嘗試發奮圖強，嘗試自己去面對困難。雖然淨係維持咗好短時間，但係都可以睇到佢發奮嘅心。

鍾意嘅嘢
玩花繩好叻，好有研究。經常自創唔同嘅花式，五花八門。並希望得到朋友嘅認同，但係通常都冇受到重視。所以成日攞多啦A夢嘅道具嚟宣傳自己嘅花繩枝術。
好鍾意射擊，平時會用文具（例如鉛筆）嚟練習。命中率超高，接近100%。喺大長編或第啲冒險度，危險關頭通常係因為佢射擊嘅高命中率起關鍵作用。
鍾意睇漫畫，會因為睇漫畫而唔做功課，上緊堂嗰陣都會偷偷睇漫畫。
香港蘇文大學

香港蘇文大學係間喺2015年2月被香港傳媒踢爆嘅假大學，被揭發賣「香港蘇文大學遠程函授學位」畢業證書，但其實根本無呢間大學。

詳情
騙徒虛構一間根本唔存在，亦都無喺香港教育局註冊嘅「香港蘇文大學」，聲稱係中國大陸授權機構同埋香港註冊教育機構，喺1989年創校，設有附屬小學同中學，報稱辦公室地址係香港島灣仔區灣仔駱克道駱基中心23樓（經求證係一間秘書公司地址）。與此同時，騙徒仲整埋個網站展示校舍照片，但其實係香港國際金融中心、海港城、港鐵站、香港大學及香港中文大學等地方，又配以時任香港中文大學校長沈祖堯同學生嘅合照，同埋前香港行政長官曾蔭權出席教育活動時嘅陳年照片，又有教育統籌局發出嘅感謝狀等等。喺事件入面，騙徒被揭發喺淘寶販賣「香港蘇文大學遠程函授學位」畢業證書，包括副學士、學士、碩士等，價錢由100至1,000人民幣不等。
2015年2月，經過蘋果日報查證，發現新華網、百度百科同互動百科都喺2014年介紹過「香港蘇文大學」，話香港蘇文大學係「英才發源地」。事件被揭發後，香港教育局提醒「香港蘇文大學」唔係香港註冊或臨時註冊學校，香港中文大學就聲明同「香港蘇文大學」無任何關係，批評對方擅自盜用香港中文大學多張照片，行為唔可以容忍，保留法律追究權利。
去到同月2號傍晚，自稱係「香港蘇文大學」董事長嘅陳繼岸透過網站發表聲明，聲稱公司管理嚴重失誤，為外界造成困擾同傷害，特別係未經沈祖堯允許而擅自盜用圖片，就此深表歉意。陳繼岸又澄清，公司未有實際營運任何項目，工作人員搞網站嗰陣擅自用咗啲圖片同內容，並且加以處理，公司對有關行為無法接受，已經炒咗有關人員，並且即時關閉網站。此外，中國大陸嘅授權點重未經過公司同意，因此擅自頒發所謂學位證書係虛擬性質，證書喺中國大陸並無任何法律效用。

流行文化
2015年年宵，有大學畢業生睇中香港蘇文大學事件引起嘅商機，趁「香港蘇文大學」網站未關閉前，下載相關畢業證書，重新設計，推出惡搞版本「香港蘇文大學」畢業證書。
香港虛擬貨幣交易所

香港虛擬貨幣交易所（HKCEXP），又叫香港虛擬貨幣平台，係一間香港嘅虛擬貨幣平台，2018年成立，現時由張秀蓮擔任行政總裁，除咗提供虛擬貨幣交易功能外，亦有推出自己嘅虛擬貨幣「GCX」。
去到2019年，佢哋仲同香港高登討論區合作，發行「膠幣」。
有黃色經濟圈嘅資訊平台指，擔任行政總裁嘅張秀蓮，老公正係有份參與七二一元朗襲擊事件嘅黑社會成員胡學霖，而呢個平台專門幫黑社會洗黑錢。
香港藝術館

香港藝術館（Hong Kong Museum of Art）位於香港尖沙咀梳士巴利道10號，係香港特別行政區政府康樂及文化事務署轄下嘅博物館之一。香港藝術館係香港展覽本地、中國同世界各地藝術品嘅主要場地，收藏嘅展品數量達4000幾件、涵蓋中國書畫同古玩、古代文物、具歷史意義嘅畫作同本地藝術家嘅創作成果等。香港藝術館不時舉行各類型嘅藝術展覽，開放畀學校，團體同公眾參觀。藝術館喺2015年8月3號開始閉館3年進行翻新擴建工程，2019年11月30號重新開放。

歷史
香港藝術館嘅歷史，可追溯至1962年3月2號響香港大會堂高座頂層啟用嘅「香港博物美術館」。同埋到1975年7月，「香港博物美術館」分拆為香港藝術館同香港博物館（香港歷史博物館前身）。香港博物館搬去尖沙咀星光行，負責有關歷史及考古嘅收藏；香港藝術館就繼續保留香港大會堂高座頂層原址，負責藝術品嘅收藏。不過，隨住香港藝術館日益發展，原址嘅展覽場地爆晒棚，因此當時嘅市政局為藝術館搵過新館址。
香港藝術館嘅新館址設響尖沙咀，毗鄰香港文化中心同香港太空館。香港藝術館新館於1988年9月動工，1991年11月15號落成啟用，由當時嘅港督衛奕信爵士夫人主持揭幕典禮。
舊三軍司令官邸響1984年改建為茶具文物館，係香港藝術館嘅分館。及至1995年12月14號，茶具文物館嘅新翼「羅桂祥茶藝館」亦落成啟用。
香港藝術館現任總館長係莫家詠，歷任嘅總館長如下：

翻新後
翻新後入口改為地下，並設有兩間海景餐廳。展覽空間由原來6,019平方米，增加至大概10,000平方米。其中位於頂層嘅新展廳佔地800平方米，設有三面落地大玻璃，畀市民可270度欣賞維多利亞港美景。
五樓：新視閣、新空間
四樓：至樂樓藏中國書畫館、吳冠中藝術廳、中國書畫廳
三樓：中國文物廳、外銷藝術廳
二樓：專題展覽廳、虛白齋藏中國書畫館、香港藝術廳
一樓：匯堂、別館（上）、澳洲餐廳HUE Dining Room
地下：大堂、別館（下）、藝術館禮品店、INK咖啡店
地庫：活動室、藝術館資源中心、演講廳

翻新前
翻新前香港藝術館嘅建築由建築署負責設計，外牆用料同設計跟香港文化中心大同小異。香港藝術館嘅外牆亦有參與幻彩詠香江嘅鐳射燈光音樂匯演。
香港藝術館分東、西兩座，樓高四層同地庫，樓面總面積17,530平方米。館內設有有七個展覽廳，面積共6,019平方米，分佈如下：
四樓：中國書畫展覽廳
三樓：中國文物展覽廳（1）、專題展覽廳（2）
二樓：專題展覽廳（1）、虛白齋藏中國書畫館、當代香港藝術展覽廳
一樓：中國文物展覽廳（2）、雕塑院
地庫：演講廳

藏品
館入面嘅劉作籌塑像
香港藝術館嘅藏品、除咗由館方從唔同地方同向收藏家蒐購所得之外，主要館藏大多由藝術家、收藏家同公眾捐贈所得。其中特別受注目嘅，係1989年由劉作籌所捐贈嘅一批為數四百幾件嘅中國書畫。呢次嘅捐贈，係香港藝術館歷嚟所接受嘅最大批捐贈。
香港藝術館的藏品主要分為「中國書畫」、「中國古代文物」、「香港藝術」、「歷史繪畫」及「虛白齋藏中國書畫」。

虛白齋藏中國書畫
虛白齋藏嘅藏品，涵蓋由六朝至二十世紀當代作品。尤其以明、清兩朝流派最為齊備、包括揚州八怪及清初六家等。

歷史繪畫
「香港博物美術館」成立時就係以一些反映舊日民生、風俗、地方風貌嘅歷史繪畫為館藏核心，當中包括錢納利同埋郎世寧嘅畫作。

展覽
圖中遠處設置工場藝術品修護示範，而近處係一尊佛祖坐蓮
香港藝術館不時舉行各類型藝術展覽，並經常同世界各地著名嘅博物館合作，邀請博物館借出珍貴展品來港展出，增加市民欣賞藝術嘅機會同埋知識。同時，香港藝術館亦會借出本身嘅珍藏到各地嘅博物館展出，將香港嘅藝術文化介紹到世界各地，促進藝術交流。

入場費
常設展覽免費入場，部分專題展覽可能要另外收錢。

禮品書店
香港藝術館禮品書店係設響香港藝術館嘅書店，位於香港藝術館一樓大堂。訪客可以搵到唔少藝術設計嘅書、掛畫、光碟、香港名設計師設計嘅禮品同香港藝術館出嘅書。
香港藝術館禮品書店唔係由香港藝術館營運。
香港藍皮書

《香港藍皮書》係關於香港經濟、政制同政府管治、社會民生方面嘅學者分析同香港未來發展展望、評估同預測綜合研究報告。由香港浸會大學當代中國研究所，薛鳳旋教授主編，加上專家學者合作撰稿。本來打算2012年起，每年出版一期。和平圖書有限公司、中國社會科學院社會科學文獻出版社出版同發行。2012年首卷對香港回歸15年嚟政治、經濟、文化方面回顧、分析兼評估。
浸大校方認為本書「內容失實，企圖推卸責任畀下屬，學術不當」，最後決定唔同薛鳳旋續約。
香港藝術發展局

香港藝術發展局，喺1995年根據香港藝術發展局條例成立，係香港政府指定全面發展香港藝術嘅法定機構，其角色包括資助、政策同策劃、倡議、推廣同發展、策劃特別項目等等。每年會頒發「香港藝術發展獎」。
金奎植

金奎植（粵拼：	gam1 fui1 zik6，韓文：김규식，1881年2月28號—1950年12月10號），號尤史（우사），竹笛，係韓國獨立運動者兼敎育者、政治人。大韓民國臨時政府外務、學務部長（1919年至1922年），1、2任副主席（1940年10月至1948年8月15號）。
金多順

金多順，係大韓民國嘅一個女藝人同埋歌手。
金妮·衛斯理

金妮·衛斯理（英文：Ginny Weasley，大陸譯金妮·韋斯萊）係英國作家J. K. 羅琳寫嘅奇幻小說《哈利波特》系列嘅其中一個角色。榮恩·衛斯理嘅細妹，後來嫁咗畀哈利·波特。
金大川

金大川（粵拼：gam1 daai6 cyun1；簡化字：金大川；1993年4月16號—）係中國大陸嘅一位男模特，山東泰安人。2010年因為攞過第十六屆中國模特之星大賽（男模）季軍而出名。
金大川出道後，先後參加過一系列嘅時裝騷。2012年佢入選中國時尚大賽年度最佳職業時裝模特；同年10月13號攞過中國名模盛典國際關注獎。2014年1月參加喺米蘭辦嘅秋冬男裝騷，成為德國品牌Jil Sander屬下嘅第一位亞洲模特，期間重俾美國《女裝模特》雜誌登過上頭版；同年6月19號、9月5號、2015年3月6號分別喺湖南衛視嘅《快樂大本營》、《天天向上》節目出現過；8月14號成為第一位Gucci屬下嘅中國男模；10月同埋劉暢參加過深圳衛視嘅THE AMAZING RACE第1季，但因為排名差過第三嗰位而屈居殿軍，無緣三甲。年底重喺第11屆年度先生盛典同埋搜狐時尚盛典，分別攞過最佳模特同埋年度超級男模。2015年3月6號喺《東方衛視》節目《報告！教練》出過場；
2016年，佢再次同劉暢一齊參加深圳衛視嘅THE AMAZING RACE，最後攞咗亞軍。
金大中

金大中（粵拼：gam1 daai6 zung1；韓文：김대중／金大中 Kim Dae Jung，1924年1月6號—2009年8月18號），號後廣（韓文：후광），乳名忍冬草（韓文：인동초），係韓國政治人，金海金氏後人，韓國第15任總統。因為專注民主同人權鬥爭，啲人尊稱佢做「亞洲孟德拉」，佢仲響2000年拎到諾貝爾和平獎。
佢響未做政治人之前，原先係個生意人，響韓戰之後「棄商從政」，後嚟佢做咗最大反對黨領袖。但係響朴正熙、全斗煥獨裁時代，曾經多次畀政府監禁、流放、謀殺、判死刑種種迫害，其中仲判金大中坐監六年同埋軟禁十年。但係佢冇放棄，終於響1997年當選做韓國總統，響1988年宣誓就任。
金太祐

金太祐，係大韓民國嘅一個男藝人同埋演員。
金始炫

金始炫，係大韓民國嘅一個男藝人同埋歌手。
金多賢

金多賢，係大韓民國嘅一個女藝人同埋歌手。
阿久根

阿久根係日本鹿兒島縣一市，人口有2萬。
維基同享有多媒體嘅嘢：Akune, Kagoshima
喺開放街圖（Open Street Map）嘅阿久根地圖。
阿久根係日本楔位文，重未完成，麻煩你幫手補充內容。
阿什肯納茲猶太人

阿什肯納茲猶太人 (希伯來文：יְהוּדֵי אַשְׁכְּנַז‎，羅馬拼音：Yehudei Ashkenaz; 依地文：אַשכּנזישע ייִדן‎) 係歷史上主要喺歐洲度住嘅猶太人。佢哋傳統會講依地話，不過自從20世紀以嚟開始講返希伯來話。佢哋自從中世紀因爲受逼迫嘅緣故，逐漸遷徙去北歐同東歐，特別係波蘭。
喺1881年，阿什肯納茲猶太人喺歐洲嘅分佈地圖
經過長時間，阿什肯納茲猶太人因應住喺歐洲嘅傳統變化，而不斷翻新佢哋對猶太教嘅認知。喺18同19世紀期間，因爲當時喺歐洲嘅民族主義興旺，所以令唔少喺德國嘅猶太人開始由講依地話轉做講德文，改變咗當時所認識嘅猶太身份。喺佢哋過去幾百年，佢哋對歐洲有唔少嘅貢獻，包括哲學、文學、藝術、音樂、科學等等。
喺11世紀，阿什肯納茲猶太人只係全球嘅猶太人口嘅3%，到1930年，已經升到成爲全球92%嘅猶太人口。經過猶太人大屠殺之後，阿什肯納茲猶太人嘅人口大減。喺1933年，全世界嘅猶太人口係大約1530萬。以色列人口專家 Sergio Della Pergola（英文：Sergio Della Pergola） 默示阿什肯納茲猶太人喺2000年，包含咗全球猶太人口嘅大約 65-70% ，不過有其他嚟源就認爲呢個數據係超過 75%  截至2013年，阿什肯納茲猶太人嘅總人口係大約1000萬至1120萬人之間。
群體遺傳學發現阿什肯納茲猶太人主要有嚟自黎凡特同歐洲嘅血統，不過每個嘅比重就有唔同嘅結論。有啲重視佢哋母系血統嘅歐洲成分，而其他就重視父系血統嘅中東成分。
阿不都熱依木艾依提

阿不都熱依木艾依提（維吾爾文：ئابدۇرېھىم ھېيت‎, ULY：Abdurehim Heyt，1962年6月1號—）係維吾爾族男歌手，擅長都塔爾（英文：Dutar）。
2017年，艾依提俾中國政府捉咗，困喺新疆啲「再教育營」。 2019年2月頭，土耳其媒體報導佢喺集中營受虐至死。2月10號，中國報導話佢仲在生。
阿些斯奧

阿些斯奧（法文：Ajaccio）係法國一城，歌斯嘉首府，人口有7萬。
阿仁洛賓

阿仁洛賓（荷蘭文：Arjen Robben，1984年1月23號—）係荷蘭足球員，主要踢翼鋒，佢做過荷蘭足球代表隊隊長，代表荷蘭參加過2004年歐洲國家盃、2008年歐洲國家盃同2012年歐洲國家盃，以及2006年FIFA世界盃、2010年FIFA世界盃同2014年FIFA世界盃。
洛賓喺車路士足球會成名，以帶球技巧、奔跑速度、傳中能力同埋左腳遠射而聞名。後來轉投德國甲組足球聯賽球會拜仁慕尼黑，最後踢格羅寧根。
阿丹拿

阿丹拿（1876年1月5號—1967年4月19號）係西德頭一任總理，1949年到1963年在位。
阿井達也

阿井達也（1968年4月17號—）係日本足球員，司職中場，效力過橫濱水手，大塚製薬，電装，及甲府風林。
阿什哈巴德

阿什哈巴德（粵拼：aa3 sam6 haa1 baa1 dak1，土庫曼：Ashgabat）係土庫曼首都。

氣候
阿什哈巴德屬沙漠氣候，全年都好乾燥。
阿什拉夫加尼

阿什拉夫·加尼·艾哈邁德扎伊（普什圖文：محمد اشرف غني احمدزی‎，1949年5月19號—）喺2014至2021年做阿富汗伊斯蘭共和國總統。佢喺塔利班攻入喀布爾之後離開咗阿富汗，之後流亡阿拉伯聯合酋長國。
加尼喺2009年參選阿富汗總統，以2.94%嘅得票率排第四。2014年佢又去參選總統，喺第二輪投票度贏咗響第一輪投票領先嘅阿卜杜拉。2019年佢競選連任，個投票喺9月舉行，但係要去到2020年2月先公佈佢贏咗。

下台
2021年啲外國部隊陸續由阿富汗撤軍，塔利班就開始新一輪攻勢。加尼政府喺2021年6月推出計劃，動員各地組建民兵對抗塔利班，但係冇乜大作用。由2021年8月6號開始，多個省嘅首府陸續畀塔利班佔領咗。到咗8月15號，除咗首都喀布爾，其它嘅主要城市都畀塔利班佔領咗。就喺8月15號嗰日，喺塔利班部隊去到喀布爾總統府之前，加尼由喀布爾搭直升機走佬到烏茲別克，最後去咗阿聯酋度。加尼喺走佬嘅前一晚，仲喺電話度同美國國務卿布林肯話佢已經準備好奮戰到死。事後有報導話加尼本來已經依照同塔利班傾好嘅協議錄好辭職聲明，只要聲明一出街，塔利班就會喺一段時間之內唔攻打喀布爾住，但係加尼喺走佬之前一直冇將個辭職聲明播出街，亦都冇交低如果唔跟原先個計劃嘅話之後要點做。
有人批評加尼由得啲前線政府軍士兵食唔飽，同埋以個人忠誠度而唔係能力去用人。就算到咗佢嘅政府已經危危乎嘅時候，加尼仲喺度開會討論國家財政「數字化」同總檢察長辦公室改革。前代理財政部長哈立德·佩恩達（Khalid Payenda）話啲人怕咗加尼嘅脾氣，唔敢畀真心嘅意見，「好嘅人走人，嗰啲上到位嘅人一係就好忠心一係就好腐敗」。
雪芳蛋糕

雪芳蛋糕係種蛋糕，口感鬆軟，特色係用植物油取代牛油，同埋先發起蛋白。
雪蘭莪足球會

雪蘭莪足球會（英文：Selangor F.C.）係馬來西亞雪蘭莪州嘅一間職業足球球會，依家踢緊馬來西亞超級足球聯賽。
雪茄

雪茄（Cigar）係種煙仔，比較粗身，入面係經過乾燥同發酵嘅煙草，主要響中美洲同加勒比地區出產，以古巴最出名。
雪葩

雪葩係種甜品，用果汁雪到結冰後磨成沙冰，口感有少少似雪糕，但冇奶。
雪茄星系

雪茄星系（Messier 82）係喺大熊座嘅一嚿星爆星系。
雪蛤膏

雪蛤膏係種糖水，主要用到林蛙乸卵巢同輸卵管附近嘅脂肪，將佢浸發之後，落埋其他配料（譬如冰糖、紅棗、桂圓、蓮子）去燉。
鼬瓣花屬

鼬瓣花屬（粵拼：jau6 faan2 faa1 suk6；學名：Galeopsis）係唇形科下面嘅一個分支。屬下有10個品種，分布喺歐洲同亞洲溫帶。
呢種植物嘅規律係草本植物，通常都有毒。
鼬鯊

鼬鯊（Galeocerdo cuvier）係真鯊科鼬鯊屬嘅一種魚，分佈喺全球各大洋亞熱帶同溫帶海域。
因為呢個物種英文叫「Tiger shark」，所以有時被直譯做「虎鯊」，但實際同虎鯊目虎鯊科虎鯊屬都冇關係。
鼯鼠

鼯鼠（Pteromyini）係嚙齒目松鼠科下一個族，有16個屬，特徵係識得滑翔。
高安亮介

高安亮介（1984年5月14號—）係日本足球員，司職中場，效力過栃木SC，及Tochigi Uva FC。
高宗武

高宗武（1905年—1994年），浙江樂清人，係中華民國國民政府時代嘅外交官，做外交部亞洲司長。佢曾參與咗《汪日密約》嘅會談，之後喺1940年同埋陶希聖曝光咗汪精衛嘅密約，史稱「高陶事件」。
高密

高密係中國山東濰坊一個縣級市，總面積1605平方公里，人口87萬。
高富石油

高富石油（英文：Gulf Oil），係美國一間已執笠嘅石油同天然氣公司，曾經係世界上最大嘅石油公司。

史
1901年，當時美國最大嘅油田喺德薩斯州保民南部俾人發現，吸引好多生意人喺附近亞瑟港起煉油廠。到咗1907年，唔同嘅煉油公司合併成為高富石油公司，個名源自對出嘅墨西哥灣，呢個海灣嘅西北邊嘅大陸架度收埋咗由好豐富嘅石油、天然氣同硫磺響度，直到而家美國仍然成日都嚟呢度大量噉攞啲石油。高富石油氣曾經引入香港同澳門，興盛一時。
高安

高安係中國江西宜春一個縣級市，總面積2439平方公里，人口83萬。
高安喺西漢高祖六年（公元前201年）設立，嗰時叫建成縣。唐代武德伍年（公元622年），建成縣改名叫高安縣。1993年撤縣設市。
高安孝幸

高安孝幸（2001年9月25號—）係日本足球員，打後衞位置，效力金澤薩維根。
高寶來

高寶來（粵拼：gou1 bou2 loi4；簡化字：高宝来；1956年9月—2015年5月22號）係一位喺在世嗰時，做過北京市海淀區恩濟莊派出所嘅社區差佬，北京人。佢先後寫咗9本工作筆記嚟全面掌握社區每個住戶嘅情況同群眾遇到嘅難題同要達成共識嘅拗數。喺2011—2015年期間，佢主動搞咗平安護校同交通嘅疏導工作，俾北京地區啲人話成係「細路保護神」。
喺2015年5月22號，佢喺北京病死咗，終年58歲。喺佢死咗5日之後，大批北京民眾喺街頭組織咗場告別儀式嘅葬禮，同時北京市海淀公安分局整咗個「高寶來崗」出嚟。
高安信成

高安信成（1982年1月2號—）係日本足球員，司職後衛，效力TDK。
高安兄弟

高安兄弟（粵拼：gou1 on1 hing1 dai6，英文：Coen brothers）係對兄弟，由Joel Coen同Ethan Coen組成。佢哋兩兄弟都係美國電影導演同編劇，出名嘅作品有《才子夢驚魂》。
餞行

餞行係有人遠行，同佢臨走前食一餐。通常熟人圍內先會，好似親戚、朋友、同事、先生咁。有時會夾份擺酒，一圍幾圍咁。亦有人叫呢啲惜別或惜別會。
餺餦

餺餦（粵音：bok3caang1）係古代就有嘅一種嘢食，係煎餅嘅一種，大致可分為鹹餺餦同甜餺餦兩種。

叫法同讀音
「餺餦」兩個字少人識，所以有好多其它寫法。有人認為餺餦好薄，又同嘢食有關，所以就寫成「薄餐」，連個音都變埋做bok3caan1。另外亦有人認為餺餦係用鐺來煎，所以寫成「薄鐺」或者「薄罉」。重有人寫成「薄撐」等等。
餺餦呢樣嘢本身都有多種叫法，比如順德話就根據佢個形叫做「睡鋪」。

做法
餺餦嘅主要材料有糯米粉粘米粉加水開成嘅粉漿同餡。鹹薄鐺嘅餡包括韮菜同蝦米，落食鹽同胡椒粉調味；甜餺餦嘅餡包括花生碎、白芝麻同椰絲，落砂糖調味。
餸

餸係用嚟送飯嘅菜式，可以係菜、魚、肉食等等整出嚟嘅菜式。雖然湯都可以送飯，但係通常都唔計入去餸度。
餸係中式食嘢嘅術語，有話點餸食飯、四餸一湯中等人，八餸一湯有錢人。上酒樓點餸嘅菜單又要考慮有魚、有肉、又有雞咁，再加個湯。
食肆快餐通常會有單餸飯、雙併飯，或者可以自選一至三個餸嘅飯。餸除咗跟飯，亦可以跟米粉、河粉、麵、白粥等。
餸情

《餸情》（The Gifts Of Cooking）係香港電視娛樂製作嘅飲食節目，2019年8月24號到11月2號逢禮拜六20:00-20:30喺ViuTV播。每集節目會有唔同煮食人講下自己嘅情感。

節目調動
2019年8月31號：由於突發新聞直播，所以臨時停播一次。
鋯嘅同位素

鋯有39個同位素，其中3個係穩定嘅。

圖表
備註：有#嘅數據代表冇經過實驗嘅證明，只係理論推測，而用咗括號括係代表數據唔確定。
鋰

鋰（粵拼：lei5，Lithium）係元素嘅一種，屬於鹼金屬，原子序號3，符號Li，原子質量單位6.941(2)，喺室溫同常壓係密度最低嘅固體元素。
平時最多機會用到含鋰嘅產品就係叉電池。
月球表面Regolith（英文：Regolith）積咗好多來自太陽風嘅鋰-3（英文：Helium-3）同位素，如果有法子開採，可用來核融合發電。
鋰嘅英文Lithium，來自希臘文Lithos，意思係「石頭」，而「鋰」字來自Lithos嘅第一個音節發音「里」，因為係金屬，喺左方加上部首「釒」。
維基同享有多媒體嘅嘢：
鋰（類）
鋨

鋨（粵拼：Ngo4，英文Osmium）係元素一種，符號Os，原子序號76，原子重量190.233。佢密度22.61，溶點3300.15，沸點5285，熱容量有0.13，電負度有2.2。
維基同享有多媒體嘅嘢：
Osmium（類）
鋤頭

鋤頭係耕田用嘅農具，用木棍連住個金屬鋤，用嚟鋤鬆田上面嘅泥土。
鋤齒鮟鱇

鋤齒鮟鱇（學名：Lophius vomerinus）係鮟鱇科鮟鱇屬嘅其中一個種。
鋦

鋦（粵拼：Guk1，英文Curium）係元素一種，符號Cm，原子序號96，原子重量247.0704。佢密度13.51，溶點1340.15，沸點3383，電負度有1.3。
維基同享有多媒體嘅嘢：
Curium（類）
鋤柄昌宏

鋤柄昌宏（1966年4月2號—）係日本足球員，司職前鋒，效力過川崎綠茵，浦和紅鑽，及福島FC。
高野遼

高野遼（1994年11月13號—）係日本足球員，司職後衞，效力甲府風林。
高鈞賢

高鈞賢（英文：Matthew Ko，1984年5月20號—）係香港男演員同模特兒，做過邵氏兄弟同無綫電視藝員。

簡歷
高鈞賢籍貫廣東潮汕，香港出世，7歲跟屋企人移民加拿大多倫多。2004年回流香港做模特兒，2005年參加無綫電視舉辦嘅首屆《香港先生選舉》攞到冠軍，繼而成爲無綫電視旗下經理人合約藝人。
2014年9月份，高鈞賢結束同無綫電視9年賓主關係，轉去中國內地發展，參演過《山海經之赤影傳說（中文：山海经之赤影传说）》、《戰狼.戰狼》、《包青天》等等電視劇。其中憑住喺電視劇《彎彎的大灣》飾演羅嘉良阿仔歐陽小江，攞到《第三屆網影盛典》頒獎禮嘅「年度劇集最佳潛力男藝人」。
2020年，高鈞賢回歸香港，同邵氏兄弟簽5年長約，並以部頭形式回巢無綫電視。
高鐵台中站

高鐵台中站位於臺中市烏日區，又叫做高鐵烏日站，係臺灣高速鐵路嘅車站。
高野麻美

高野麻美 ，係日本嘅一個女藝人同埋配音員。
高野麻里佳

高野麻里佳 ，係日本嘅一個女藝人同埋配音員。
高鍋町

高鍋町（日文：高鍋町／たかなべちょう Takanabe chō */?）係日本宮崎縣兒湯郡嘅一個町。
高鏞麗

高鏞麗，香港親中派商界人士，曾經做過越秀企業(集團)財務部副總經理，2023年4月起擔任高豐集團行政總裁兼執行董事。

家庭
佢係高浚晞嘅家姐。

政治立場
佢係香港親中派人士，曾經喺2014年1月去信立法會，主張要有提名委員會，決定候選人嘅資格，又話建議唔多過4個候選人。喺北京未經諮詢或香港人同意，強行訂立831決定大幅度提高行政長官候選人資格門檻，由本來攞到選委會1／8成員支持，提高去到1／2之後，佢喺2015年1月又再去信立法會，提出相若建議，甚至對候選人數目持有更加保守嘅態度，話唔好多過3個。
高斯積分

用平面坐標同極坐標嘅轉換可以計到高斯積分。
設 。
（坐標轉換）

應用
喺統計學嘅正態分佈裏面，佢嘅概率密度函數公式係 。利用以上嘅方法可以證明呢個函數喺  嘅積分係 。
高斯過程

喺統計學上，一個高斯過程（Gaussian process）係一種帶有隨機性嘅過程，每個可能嘅由涉及嘅隨機性變數砌嘅線性組合（linear combination）都係跟常態分佈嘅。
高昌

高昌，古城，亦間為古國，今下中國新疆吐魯番地，原為沙漠中嘅綠洲，興盛一時，到後尾流水乾涸，遂廢。漢時打通天山南路，自此為絲綢之路要道。
古城呈橢圓形，畀兩條河牀包圍。無水之故，睇落就似崖上之城，當地人叫佢崖城。河牀古時有水，二河喺城南合埋，故此叫交河。現今復有啲流水，水源出自戈壁，只有淺流，而天山水就無再流入來，無復古時水深。
42°51′10″N 89°31′45″E﻿ / ﻿42.852777777778°N 89.529166666667°E﻿ / 42.852777777778; 89.529166666667
高斯消去法

高斯消去法（粵拼：gou1 si1 siu1 heoi3 faat3），又叫橫行消去法，係線性代數入面嘅一種演算法，用嚟解線性方程組。簡單啲嚟講就係用一系列嘅橫行運算嚟處理一個線性方程組。呢個方法亦都可以用來搵一個矩陣嘅秩、行列式，同埋搵一個可逆方形矩陣嘅逆。呢隻方法係由德國數學家高斯命名嘅，但係早喺約公元 179 年已經有中國數學家用緊呢個方法嘅某啲特例。
高斯超幾何函數

高斯超幾何函數，好多時寫做2F1，係最簡單嘅超幾何函數，係種好常見嘅特殊函數，有簡單嘅級數定義，遵守一條有正則奇點嘅二次微分方程，又有積分嘅表示式來解析延拓。
高斯超幾何函數特殊化包括多種重要函數，例如指數同Γ-函數。（高斯）超幾何函數同埋渠嘅推廣（例如q-超幾何函數）響特殊函數有中心嘅位置。